Jelaskan Pendidikan dari Ngawen, Ngawen, Blora dalam bahasa jawa

Fasilitas pendidikan kang sumadya ing Kacamatan Ngawen antarané: 26 TK, 41 SD, 1 MI, 7 SMP, 3 MTs, dan 1 SMA. Wiwit jaman mbiyen,Ngawen ngono kalebu wewengkon kang masyarakate maju tingkat kesadharan ing babagan ngudi ngèlmu. Sadurungé ana SMP nagari bocah bocah wis bisa sekolah ing SMP Pemda lan SMP Merdeka. SMP Pemda sateruse didadèkaké SMP nagari (taun 80an), SMP Merdeka minangka sekolah swasta kang dikelola kanti becik lan dadi rintisan sadurungé ana SMP Negeri. Alumnine akèh kang padha nerusaké ngudi ngèlmu tumekan Universitas Gajah Mada lan liya-liyané.

Akeh uga sumbangsih SMP Muhammadiyah lan uga MTs Sultan Agung tumrap kemajuane pendidikan masarakat Ngawen. Sadurungé ana SMA Negeri Ngawen, nom-noman lumrahé padha nglurug sekolah tekan kutha Blora yaiku ing SMA Negeri 1 lan 2, SPG Negeri, SMEA Negeri, STM Negeri, lan ana uga sawatara sekolah lanjutan swasta kaya SMA PGRI Tutup, SMA Muhammadiyah, lan SMA Katolik. Ing Ngawen uga ana rintisan sekolah tingkat lanjutan yaiku SMA PGRI Ngawen kang rintisan sekolahé numpang SD Inpres (Berbak).